pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รองปลัด.กษ. เป็นประธานการประชุมคณะทำงานติดตามการพัฒนาระบบราชการของกระทรวงเกษตรและสหกรณ์  ครั้งที่ 2/2566
วันศุกร์ที่ 12 พฤษภาคม 2566
​รองปลัด.กษ. เป็นประธานการประชุมคณะทํางานติดตามการพัฒนาระบบราชการของกระทรวงเกษตรและสหกรณ์  ครั้งที่ 2/2566
คณะทํางานติดตามการพัฒนาระบบราชการของกระทรวงเกษตรและสหกรณ์  ครั้งที่ 2/2566
(เมื่อวันที่ 11 พฤษภาคม 2566) นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมคณะทํางานติดตามการพัฒนาระบบราชการของกระทรวงเกษตรและสหกรณ์ ครั้งที่ 2/2566 พร้อมด้วยผู้แทนหน่วยงานในสังกัดกระทรวงเกษตรและสหกรณ์ ที่รับผิดชอบในด้านการพัฒนาระบบบริหาร ในฐานะคณะทํางาน โดยมีสํานักพัฒนาระบบบริหาร สป.กษ. เป็นฝ่ายเลขานุการคณะทํางาน เข้าร่วมการประชุม ผ่านระบบการประชุมทางไกลแบบออนไลน์
ในการประชุมดังกล่าว รับทราบความก้าวหน้าตัวชี้วัดในการประเมินส่วนราชการ ตามมาตรการปรับปรุงประสิทธิภาพในการปฏิบัติราชการของกระทรวงเกษตรและสหกรณ์ ประจําปีงบประมาณ พ.ศ. 2566 (รอบ 6 เดือน) พร้อมหารือในประเด็นเพื่อพิจารณาที่สําคัญ เรื่องการจัดทําตัวชี้วัดขับเคลื่อนการบูรณาการร่วมกัน (Joint KPIs) ของกระทรวงเกษตรฯ ประจําปีงบประมาณ พ.ศ. 2567 ใน 5 Agenda ที่สําคัญ ได้แก่ Agenda 1) การบริหารจัดการและอนุรักษ์ฟื้นฟูน้ําทั้งระบบ, Agenda 2) การลดการปล่อยก๊าซเรือนกระจก, Agenda 3) รายได้จากการท่องเที่ยว, Agenda 4) รายได้จากผู้ประกอบการ SMEs และ OTOP, Agenda และ 5) การลดปริมาณฝุ่นละออง PM 2.5 และ PM 10
นอกจากนี้ ยังมีการแลกเปลี่ยนและให้ความเห็นชอบในหลักการของตัวชี้วัด ตามที่ฝ่ายเลขาฯ เสนอ และมอบหมายหน่วยงานรับข้อสังเกตและข้อเสนอแนะที่ประชุมไปปรับปรุงรายละเอียดตัวชี้วัดให้มีความครบถ้วนสมบูรณ์ก่อนเสนอต่อสํานักงาน ก.พ.ร. เพื่อเป็นข้อมูลประกอบการประชุม Workshop ร่วมกับสํานักงาน ก.พ.ร. หน่วยงานเจ้าภาพ/หน่วยงานหลัก และหน่วยงานสนับสนุน ในวันที่ 15 - 16 พ.ค. 66 เพื่อกําหนดตัวชี้วัดและค่าเป้าหมายของ Joint KPIs ในแต่ละประเด็น พร้อมทั้ง มอบหมายฝ่ายเลขานุการรับข้อสังเกตและข้อเสนอแนะที่ประชุมเพื่อประสานการดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-​อธิบดีกรมการจัดหางานลงระนอง ตรวจเยี่ยมศูนย์ CI ให้กำลังใจเจ้าหน้าที่ รับฟังปัญหาผู้ประกอบการ
วันศุกร์ที่ 12 พฤษภาคม 2566
12/05/2566
​อธิบดีกรมการจัดหางานลงระนอง ตรวจเยี่ยมศูนย์ CI ให้กําลังใจเจ้าหน้าที่ รับฟังปัญหาผู้ประกอบการ
วันที่ 12 พฤษภาคม 2566 นายไพโรจน์ โชติกเสถียร อธิบดีกรมการจัดหางาน พร้อมด้วยนางสาวบุณยวีร์ ไขว้พันธุ์ นายสิบหมื่นชัย โพธิสินธุ์ รองอธิบดีกรมการจัดหางาน ลงพื้นที่จังหวัดระนอง
ตรวจเยี่ยมศูนย์พิจารณาอนุญาตให้อยู่ในราชอาณาจักร อนุญาตให้ทํางาน และออกเอกสารรับรองบุคคล จังหวัดระนอง (Certificate of Identity : CI) เพื่อตรวจเยี่ยมขั้นตอนการให้บริการ สร้างขวัญกําลังใจและติดตามการทํางานของข้าราชการภายในศูนย์ ณ ตําบลปากน้ํา อําเภอเมืองระนอง จังหวัดระนอง โดยมีนางเพ็ญศรี ปราชญ์นครเขตต์ จัดหางานจังหวัดระนอง พร้อมด้วยข้าราชการและเจ้าหน้าที่ให้การต้อนรับ
นายไพโรจน์ กล่าวว่า กรมการจัดหางานขับเคลื่อนนโยบายป้องกันและแก้ไขปัญหาการค้ามนุษย์ด้านแรงงานรวมทั้งการบริหารจัดการแรงงานต่างด้าวอย่างเป็นระบบเพื่อแก้ไขปัญหาขาดแคลนแรงงาน ในวันนี้จึงได้ลงพื้นที่มาตรวจเยี่ยมการดําเนินงานของศูนย์ CI เพื่อติดตามการทํางาน สร้างขวัญกําลังใจและให้คําแนะนําในการปฏิบัติหน้าที่ แก่ข้าราชการกรมการจัดหางาน และยังตั้งใจลงพื้นที่เพื่อรับฟังปัญหาผู้ประกอบการ พูดคุยทําความเข้าใจกับนายจ้าง ที่ใช้แรงงานต่างด้าวเพื่อสามารถปฏิบัติตามขั้นตอนที่มติครม.กําหนดได้อย่างถูกต้อง โดยปัจจุบันศูนย์ CI จังหวัดระนอง ให้บริการจัดทําเอกสารรับรองบุคคล (Certificate of Identity: CI) เฉลี่ยวันละ 1,200 คน มีการออกเอกสาร CI แล้ว 34,829 ฉบับ
นายไพโรจน์ กล่าวต่อว่า มติคณะรัฐมนตรีเมื่อวันที่ 7 กุมภาพันธ์ 2566 กําหนดให้คนต่างด้าวยื่นคําขอต่ออายุใบอนุญาตทํางาน ภายในวันที่ 13 กุมภาพันธ์ 2566 โดยต้องยื่นเอกสารหลักฐานให้ครบถ้วนภายในวันที่ 15 พฤษภาคม 2566 ซึ่งในส่วนแรงงานสัญชาติเมียนมา จะไปดําเนินการจัดทําเอกสารรับรองบุคคล (Certificate of Identity : CI) ที่ศูนย์พิจารณาอนุญาตให้อยู่ในราชอาณาจักร อนุญาตให้ทํางาน และออกเอกสารรับรองบุคคลของทางการเมียนมา ซึ่งมีจํานวน 4 แห่ง โดยตั้งอยู่ในพื้นที่จังหวัดสมุทรสาคร สมุทรปราการ ระนอง และจังหวัดชลบุรี หรือที่หน่วยให้บริการเคลื่อนที่ (Mobile Unit) จํานวน 3 แห่ง ซึ่งตั้งอยู่ในพื้นที่จังหวัดสมุทรสาคร ปทุมธานี และจังหวัดเชียงใหม่ โดยศูนย์ CI ทั้งหมดจะให้บริการถึงวันที่ 13 พฤษภาคม 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์ราคาสินค้าและอาหารสัตว์อย่างใกล้ชิด พร้อมกำชับหน่วยงานที่เกี่ยวข้องควบคุมดูแลไม่ให้กระทบต่อประชาชน
วันเสาร์ที่ 13 พฤษภาคม 2566
13/05/2566
โฆษกรัฐบาลเผย นายกฯ ติดตามสถานการณ์ราคาสินค้าและอาหารสัตว์อย่างใกล้ชิด พร้อมกําชับหน่วยงานที่เกี่ยวข้องควบคุมดูแลไม่ให้กระทบต่อประชาชน
โฆษกรัฐบาลเผย นายกฯ ติดตามสถานการณ์ราคาสินค้าและอาหารสัตว์อย่างใกล้ชิด พร้อมกําชับหน่วยงานที่เกี่ยวข้องควบคุมดูแลไม่ให้กระทบต่อประชาชน
วันที่ 13 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ราคาสินค้าอย่างใกล้ชิด โดยเฉพาะอาหารสัตว์ พร้อมกําชับหน่วยงานที่เกี่ยวข้องดูแลต้นทุนราคาอาหารสัตว์ ไม่ให้กระทบต่อพี่น้องประชาชนทุกกลุ่ม
โฆษกประจําสํานักนายกรัฐมนตรีกล่าวว่า รัฐบาลโดยกรมการค้าภายใน กระทรวงพาณิชย์ ได้สํารวจและติดตามสถานการณ์ราคาสินค้าอาหารสดอย่างต่อเนื่อง ซึ่งพบว่าราคาหมูเนื้อแดงลดลง โดยมีราคาเฉลี่ยทั่วประเทศ 140-145 บาทต่อกิโลกรัม และจากปัญหาสถานการณ์ต้นทุนอาหารสัตว์ที่ปรับเพิ่มขึ้น กรมการค้าภายในหารือร่วมกับสมาคมผู้เลี้ยงสุกรแห่งชาติ และอยู่ระหว่างการดําเนินการแก้ไขปัญหาร่วมกัน พร้อมยืนยันกับผู้เลี้ยงสุกรว่าราคาอาหารสัตว์จะไม่มีการปรับเพิ่มขึ้นราคา ซึ่งกรมการค้าภายในขอความร่วมมือกับผู้ผลิต เพราะสถานการณ์ต้นทุนวัตถุดิบที่ใช้ทําอาหารสัตว์ราคาทรงตัว และภาพรวมราคาวัตถุดิบบางรายการปรับตัวลง เช่น ถั่วเหลือง และกากถั่วเหลือง รวมถึงประสานงานกับห้างค้าส่งค้าปลีกให้ลดราคาสินค้ากลุ่มที่มีความจําเป็นต่อการครองชีพรายการอื่น ๆ แทนสินค้าหมูเนื้อแดง และร่วมกับหน่วยงานที่เกี่ยวข้องแก้ไขปัญหาหมูเถื่อนร่วมด้วย
สําหรับสถานการณ์ราคาผัก กรมการค้าภายในดําเนินการร่วมกับตลาดกลางพบว่า ผลผลิตบางรายการลดลงจากสภาพอากาศร้อนและแล้ง และผลผลิตผักออกสู่ตลาดน้อยลง เนื่องมาจากพื้นที่เพาะปลูกบางแห่งเจอปัญหาพายุฤดูร้อน อย่างไรก็ตาม คาดว่าสถานการณ์ผักจะกลับเข้าสู่ภาวะปกติช่วงปลายเดือนพฤษภาคม 2566 เพราะเริ่มเข้าสู่ฤดูฝนแล้ว ซึ่งจะทําให้ราคาน่าจะปรับตัวลดลงต่อเนื่อง ส่วนทางด้านราคาปุ๋ยเคมี ทั้งไนโตรเจน ยูเรีย 46-0-0 แอมโมเนียมซัลเฟต 21-0-0 ไดแอมโมเนียมฟอสเฟต 18-46-0 และ โพแทสเซียมคลอไรด์ 0-0-60 ล้วนมีราคาลดลง ส่วนยาป้องกันและกําจัดศัตรูพืช กรมการค้าภายในได้ประสานงานกับผู้ประกอบการให้ปรับลดราคาให้สอดคล้องกับต้นทุนที่ลดลง
“นายกรัฐมนตรีติดตามสถานการณ์ราคาสินค้าอย่างต่อเนื่อง ให้หน่วยงานที่เกี่ยวข้องประสานงานขอความร่วมมือกับผู้ประกอบการในการตรึงราคา และปรับให้สอดคล้องกับต้นทุนบางรายการที่เริ่มปรับตัวลดลง เพื่อไม่ให้กระทบต่อต้นทุนของผู้เลี้ยงสัตว์ รวมทั้ง คาดว่าสถานการณ์ราคาสินค้าจะกลับเข้าสู่ภาวะปกติหลังจากนี้ อย่างไรก็ดี รัฐบาลจะยังคงติดตามสถานการณ์ ประเมินราคาสินค้าอย่างใกล้ชิดอย่างต่อเนื่องเพื่อดูแลชีวิตความเป็นอยู่ของประชาชน” นายอนุชาฯ กล่าว
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ร่วมกล่าวเปิดและเป็นสักขีพยานในพิธีลงนามในภาคผนวกที่ 7 ของบันทึกความเข้าใจว่าด้วยความร่วมมือทางเทคนิค ระหว่างสำนักงานการบินพลเรือนแห่งประเทศไทย
วันเสาร์ที่ 13 พฤษภาคม 2566
นายชยธรรม์ พรหมศร ปลัดกระทรวงคมนาคม ร่วมกล่าวเปิดและเป็นสักขีพยานในพิธีลงนามในภาคผนวกที่ 7 ของบันทึกความเข้าใจว่าด้วยความร่วมมือทางเทคนิค ระหว่างสํานักงานการบินพลเรือนแห่งประเทศไทย
....
นายชยธรรม์ พรหมศร ปลัดกระทรวงคมนาคม ร่วมกล่าวเปิดและเป็นสักขีพยานในพิธีลงนามในภาคผนวกที่ 7 (Annex VII) ของบันทึกความเข้าใจว่าด้วยความร่วมมือทางเทคนิค (MOU on Technical Cooperation) ระหว่างสํานักงานการบินพลเรือนแห่งประเทศไทย (กพท.) และสํานักงานการบินพลเรือนแห่งสาธารณรัฐฝรั่งเศส (Directorate General for Civil Aviation of France : DGAC) ร่วมกับ Mr. Thierry Mathou เอกอัครราชทูตสาธารณรัฐฝรั่งเศส โดยมี นายสุทธิพงษ์ คงพูล ผู้อํานวยการ กพท. และ Mr. Damien Caze ผู้อํานวยการ DGAC เป็นผู้ลงนามในบันทึกฯ และ Mr. Thibaut Lallemand ผู้อํานวยการความร่วมมือภูมิภาคเอเชียและแปซิฟิก เข้าร่วมพิธีฯ เมื่อวันที่ 11 พฤษภาคม 2566 ณ ทําเนียบเอกอัครราชทูตฝรั่งเศส กรุงเทพฯ
นายชยธรรม์ พรหมศร กล่าวว่า กระทรวงคมนาคมได้ดําเนินการตามนโยบายของรัฐบาล ที่ให้ความสําคัญและเน้นย้ําเรื่องความปลอดภัยในการเดินทางของประชาชนทั้งทางบก ทางราง ทางน้ํา และทางอากาศ โดยเน้นการให้บริการที่มีความปลอดภัย (Safety & Security) ทั้งนี้ ประเทศไทยและฝรั่งเศส มีความร่วมมือกันมาอย่างยาวนาน โดยได้ร่วมลงนามในอนุสัญญาว่าด้วยความร่วมมือระบบราง เพื่อแลกเปลี่ยนนโยบายและประสบการณ์ด้านการขนส่งทางรางระหว่างกัน เมื่อวันที่ 18 มิถุนายน 2556 เมื่ออนุสัญญาฯ ดังกล่าวหมดอายุลง เมื่อวันที่ 17 มิถุนายน 2559 ทั้งสองฝ่ายจึงได้เห็นชอบให้มีการจัดทําอนุสัญญาว่าด้วยความร่วมมือด้านคมนาคมขนส่งฉบับใหม่ คือ ปฏิญญาแสดงเจตจํานงฯ ว่าด้วยความร่วมมือในสาขาคมนาคมขนส่ง โดยมีความมุ่งหมายที่จะพัฒนาความร่วมมือด้านการขนส่งให้ครอบคลุมทุกมิติ ทั้งระบบราง การขนส่งทางบก ทางน้ํา และทางอากาศ รวมทั้งมุ่งหวังที่จะแลกเปลี่ยนองค์ความรู้และประสบการณ์ระหว่างกันเกี่ยวกับการพัฒนาการขนส่งอย่างยั่งยืน
สําหรับบันทึกความเข้าใจฉบับที่ได้มีการลงนามในวันนี้ เป็นบันทึกความเข้าใจว่าด้วยความร่วมมือทางเทคนิค (MOU on Technical Cooperation) ประกอบด้วยความร่วมมือทางวิชาการระหว่าง กพท. และ DGAC มีวัตถุประสงค์เพื่อส่งเสริมการดําเนินการของประเทศไทยให้เป็นไปตามมาตรฐานและข้อพึงปฏิบัติ (Standards and Recommended Practices : SARPs) ขององค์การการบินพลเรือนระหว่างประเทศ (International Civil Aviation Organization : ICAO) และมาตรฐานสากลอื่น ๆ โดยแบ่งขอบเขตความร่วมมือออกเป็น 3 ด้าน ดังนี้
1.	แผนนิรภัยในการบินพลเรือนแห่งชาติ (State Safety Programme : SSP)
2.	องค์กรและการฝึกอบรม (Organization and Training)
3.	ด้านความสมควรเดินอากาศ (Airworthiness : AIR) ด้านการปฏิบัติการบิน (Flight Operations : OPS) และด้านผู้ประจําหน้าที่ (Personnel Licensing : PEL)
พิธีลงนามในภาคผนวกที่ 7 (Annex VII) ในบันทึกความเข้าใจฯ ดังกล่าว เป็นความร่วมมือจากภาคผนวกที่ 6 (Annex VI) ซึ่งได้รับการลงนามไปเมื่อวันที่ 22 มีนาคม 2565 ถือเป็นการกระชับความสัมพันธ์ของทั้ง 2 ประเทศให้แน่นแฟ้นและแข็งแกร่งยิ่งขึ้น รวมถึงจะช่วยสนับสนุนและส่งเสริมความสัมพันธ์ระหว่างผู้มีส่วนเกี่ยวข้อง ทั้งภาครัฐและเอกชนของทั้งสองฝ่ายในสาขาคมนาคมขนส่งอย่างครอบคลุมและยั่งยืนต่อไป
รัฐบาลไทย-ข่าวทำเนียบรัฐบาล-​ปลัดฯ ณัฐพล มอบแนวทางการปฏิบัติงานระดับภูมิภาค นำร่อง 11 จังหวัด มุ่งพัฒนาบุคลากรให้เชี่ยวชาญในงานที่หลากหลาย เพื่อยกระดับการทำงานของสำนักงานอุตสาหกรรมจังหวัด ตอบโจทย์นโยบาย MIND ใช้หัวและใจ ปั้นอุตสาหกรรมคู่ชุนชน
วันเสาร์ที่ 13 พฤษภาคม 2566
13/05/2566
​ปลัดฯ ณัฐพล มอบแนวทางการปฏิบัติงานระดับภูมิภาค นําร่อง 11 จังหวัด มุ่งพัฒนาบุคลากรให้เชี่ยวชาญในงานที่หลากหลาย เพื่อยกระดับการทํางานของสํานักงานอุตสาหกรรมจังหวัด ตอบโจทย์นโยบาย MIND ใช้หัวและใจ ปั้นอุตสาหกรรมคู่ชุนชน
​ปลัดฯ ณัฐพล มอบแนวทางการปฏิบัติงานระดับภูมิภาค นําร่อง 11 จังหวัด มุ่งพัฒนาบุคลากรให้เชี่ยวชาญในงานที่หลากหลาย เพื่อยกระดับการทํางานของสํานักงานอุตสาหกรรมจังหวัด ตอบโจทย์นโยบาย MIND ใช้หัวและใจ ปั้นอุตสาหกรรมคู่ชุนชน
วันที่ 12 พฤษภาคม 2566 เวลา 13.30 น. ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมมอบนโยบายการปฏิบัติงานให้กับสํานักงานอุตสาหกรรมจังหวัด (สอจ.) 11 จังหวัดนําร่อง (ฉะเชิงเทรา ชลบุรี นครปฐม นนทบุรี ปทุมธานี ปราจีนบุรี พระนครศรีอยุธยา ระยอง สมุทรปราการ สมุทรสาคร และสระบุรี) โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม อุตสาหกรรมจังหวัด 11 จังหวัด และผู้บริหารจากส่วนกลาง เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม (สปอ.) และผ่านระบบ Zoom Meeting
ปลัดกระทรวงอุตสาหกรรม ได้มอบนโยบายให้ข้าราชการในสํานักงานอุตสาหกรรมจังหวัดทั้ง 11 แห่ง ปฏิบัติหน้าที่ผู้ช่วยอุตสาหกรรมจังหวัด โดยทําหน้าที่เป็นหัวหน้ากลุ่มนโยบายและแผนงาน และกลุ่มโรงงานอุตสาหกรรม เพื่อช่วยเหลือในการกลั่นกรอง ให้ข้อคิดเห็น และตรวจสอบการดําเนินงานในภารกิจต่าง ๆ ของ สอจ. โดยเน้นย้ําเรื่องการบูรณาการการทํางานให้มากขึ้น เกิดการเรียนรู้ข้ามสายงานทั้งในด้านนโยบายและแผนยุทธศาสตร์ โรงงาน เหมืองแร่ และงานส่งเสริม พร้อมการนําระบบอิเล็กทรอนิกส์ i-Single Form และ i-Industry มาใช้ในการรายงานฐานข้อมูลกลางของกระทรวงอุตสาหกรรม ส่วนในด้านการส่งเสริมอุตสาหกรรม ควรขยายขอบข่ายการทํางานให้มากขึ้น ทั้งการกํากับดูแลมาตรฐานอุตสาหกรรม หรือ มอก. การมาตรฐานแห่งชาติ การส่งเสริมและพัฒนาผู้ประกอบการในด้านต่าง ๆ เพื่อให้การดําเนินงานเป็นไปตามนโยบาย MIND ใช้หัวและใจ ปั้นอุตสาหกรรมคู่ชุมชน อันจะนําไปสู่การทํางานให้มีประสิทธิภาพมากขึ้น ทั้งนี้ได้มอบหมายให้ผู้ตรวจราชการกระทรวงอุตสาหกรรม ตามกลุ่มตรวจราชการ ช่วยกํากับดูแลการดําเนินงาน พร้อมบริหารจัดการบุคลากรของสํานักงานอุตสาหกรรมจังหวัดทั่วประเทศ ให้มีความพร้อมและมีศักยภาพต่อไป
รัฐบาลไทย-ข่าวทำเนียบรัฐบาล-กรมการขนส่งทางราง รีเช็คความเรียบร้อย ส่งประชาชนขึ้นรถไฟ กลับภูมิลำเนาไปใช้เลือกตั้ง เลือกคนดีบริหารประเทศไทย
วันศุกร์ที่ 12 พฤษภาคม 2566
กรมการขนส่งทางราง รีเช็คความเรียบร้อย ส่งประชาชนขึ้นรถไฟ กลับภูมิลําเนาไปใช้เลือกตั้ง เลือกคนดีบริหารประเทศไทย
....
วันนี้ (12 พฤษภาคม 2566) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ ลงพื้นที่ตรวจความเรียบร้อยการเดินทางกลับภูมิลําเนาของประชาชน เพื่อไปใช้สิทธิ์เลือกตั้ง 2566  ณ สถานีกลางกรุงเทพอภิวัฒน์ และรถไฟฟ้าใต้ดินสถานีบางซื่อ
นายอธิภูฯ กล่าวว่า สําหรับการลงพื้นที่ในครั้งนี้ เป็นการตรวจความเรียบร้อยการให้บริการประชาชนของการรถไฟแห่งประเทศไทย (รฟท.) รองรับการเดินทางของประชาชน โดยพบว่า มีผู้มาใช้บริการรถไฟ ณ สถานีกลางกรุงเทพอภิวัฒน์ค่อนข้างมาก ซึ่งส่วนใหญ่จะเดินทางเพื่อกลับภูมิลําเนาไปใช้สิทธิ์เลือกตั้ง 2566 รวมทั้งเดินทางไปทําธุระหรือท่องเที่ยว ซึ่งต้องขอชื่นชม รฟท. ที่สามารถบริหารจัดการให้เป็นไปด้วยความเรียบร้อยได้อย่างดี ทั้งนี้ ได้มีการกําชับให้ รฟท. เตรียมความพร้อมต่างๆ ภายในสถานี เพื่อให้ประชาชนได้รับความสะดวกสบายในการใช้บริการ ไม่ว่าจะเป็นการจัดเก้าอี้เสริมระหว่างรอขบวนรถไฟให้ผู้โดยสารหรือคนที่มาส่ง การทําความสะอาดห้องน้ําให้พร้อมและน่าใช้บริการอยู่เสมอทั้งภายในสถานีและภายในขบวนรถ การให้เจ้าหน้าที่มีความรอบคอบในการตรวจตั๋วโดยสารและผู้โดยสารก่อนขึ้นชั้นชานชาลา เตรียมพร้อม Call center  1690 สายด่วน รฟท. เตรียมพร้อมการให้บริการ เมื่อมีผู้โดยสารหรือผู้ที่อยากสอบถามข้อมูลติดต่อเข้ามา ความพร้อมของห้องพยาบาล กรณีมีผู้โดยสารไม่สบายหรือบาดเจ็บ ส่วนในการให้บริการเดินรถ ก็ได้กําชับให้ตรวจสอบความพร้อมของเส้นทางรถไฟ ตรวจวัดแอลกอฮอล์เจ้าหน้าที่ผู้ให้บริการ เพิ่มเจ้าหน้าที่อํานวยความสะดวก เฝ้าระวังจุดเสี่ยงและจุดตัดทางรถไฟ และเข้มงวดการตรวจวัดแอลกอฮอล์ผู้ปฏิบัติหน้าที่ด้านการเดินรถ รวมทั้ง ให้ตรวจสอบและเฝ้าระวังสินค้าที่ขนส่งไปถึงปลายทางอย่างปลอดภัย
นายอธิภูฯ กล่าวปิดท้ายว่า ขอให้ประชาชนที่เดินทางมาใช้บริการในช่วงการเลือกตั้งในครั้ง เดินทางอย่างปลอดภัย มั่นใจการให้บริการของหน่วยงานระบบราง และมีความสุขในการไปใช้สิทธิ์เลือกตั้ง เลือกคนดีมาบริหารประเทศไทยต่อไป
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมเป็นคณะกรรมการกิจกรรมการนำเสนอผลงานการศึกษากลุ่ม (Group Project) หลักสูตรนักบริหารการพัฒนาการเกษตรและสหกรณ์ ระดับสูง (นบส.) รุ่นที่ 83
วันศุกร์ที่ 12 พฤษภาคม 2566
รองปลัดกระทรวงเกษตรและสหกรณ์เข้าร่วมเป็นคณะกรรมการกิจกรรมการนําเสนอผลงานการศึกษากลุ่ม (Group Project) หลักสูตรนักบริหารการพัฒนาการเกษตรและสหกรณ์ ระดับสูง (นบส.) รุ่นที่ 83
คณะกรรมการกิจกรรมการนําเสนอผลงานการศึกษากลุ่ม (Group Project) หลักสูตรนักบริหารการพัฒนาการเกษตรและสหกรณ์ ระดับสูง (นบส.) รุ่นที่ 83
เมื่อวันพฤหัสบดีที่ 11 พฤษภาคม 2566 เวลา 09.00 - 16.00 น. นายประยูร อินสกุล ปลัดกระทรวงเกษตรและสหกรณ์ มอบหมายให้ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมเป็นคณะกรรมการกิจกรรมการนําเสนอผลงานการศึกษากลุ่ม (Group Project) หลักสูตรนักบริหารการพัฒนาการเกษตรและสหกรณ์ ระดับสูง (นบส.) รุ่นที่ 83 ในวันพฤหัสบดีที่ 11 พฤษภาคม 2566 เวลา 09.00 - 16.00 น. ผ่านสื่ออิเล็กทรอนิกส์ โดยกิจกรรมการนําเสนอผลงานการศึกษากลุ่มดังกล่าว ประกอบด้วย 8 กลุ่มปฏิบัติการ 8 หัวข้อ ได้แก่
- กลุ่มปฏิบัติการที่ 1 สู้วิกฤตภัยแล้งด้วยเทคโนโลยี IoT ทางเลือกที่ดีของเกษตรกรไทย
- กลุ่มปฏิบัติการที่ 2 กาแฟสร้างชีวิตตามแนวคิด BCG ด้วยวิถีเกษตรใหม่ กรณีศึกษาจังหวัดน่าน
- กลุ่มปฏิบัติการที่ 3 ยกระดับผักอินทรีย์เพื่อสร้างมูลค่า สู่การเป็นผู้นํา ภูมิภาคอาเซียน
- กลุ่มปฏิบัติการที่ 4 พลิกวิกฤติอาหารสัตว์ไทยด้วยการขับเคลื่อน BSF สู่การเป็น HUB แมลงโปรตีนโลก
- กลุ่มปฏิบัติการที่ 5 ไข่ผําพืชน้ําพื้นบ้านสู่อาหารแห่งอนาคต
- กลุ่มปฏิบัติการที่ 6 ยกระดับยางพาราไทยสู่ยางพาราโลกตามแนวทาง BCG Model
- กลุ่มปฏิบัติการที่ 7 พลิกโฉม “ปลาทองไทย” ทะยานไกลไปตลาดโลก
- กลุ่มปฏิบัติการที่ 8 การพัฒนาห่วงโซ่คุณค่าเพื่อยกระดับปลานิลไทยรุกตลาดโลก
ทั้งนี้ รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) ได้ร่วมให้ข้อคิดเห็นและข้อเสนอแนะต่อกิจกรรมการนําเสนอผลงานของแต่ละกลุ่ม เพื่อให้เนื้อหามีความครบถ้วนสมบูรณ์ และเน้นการบูรณาการเชื่อมโยงกับนโยบายของกระทรวงเกษตรและสหกรณ์ และนโยบายของชาติในการบริหารจัดการภาคการเกษตรของประเทศไทยในการรับมือกระแสการเปลี่ยนแปลงของโลก
รัฐบาลไทย-ข่าวทำเนียบรัฐบาล-เจ้าท่าพัทยา ตรวจเข้มความปลอดภัยทางน้ำ เน้นย้ำผู้ประกอบการ นักท่องเที่ยวต้องสวมใส่เสื้อชูชีพทุกครั้ง
วันเสาร์ที่ 13 พฤษภาคม 2566
เจ้าท่าพัทยา ตรวจเข้มความปลอดภัยทางน้ํา เน้นย้ําผู้ประกอบการ นักท่องเที่ยวต้องสวมใส่เสื้อชูชีพทุกครั้ง
...
กรมเจ้าท่า สํานักงานเจ้าท่าภูมิภาคที่ 1-7 จัดเจ้าหน้าที่ประจําท่าเทียบเรือต่างๆ อํานวยความสะดวกความพร้อมและดูแลความปลอดภัยให้กับประชาชนและนักท่องเที่ยว ตามนโยบาย “ท่าเรือปลอดภัย เรือปลอดภัย คนปลอดภัย “
สํานักงานเจ้าท่าภูมิภาคสาขาพัทยา ดูแล กํากับการขนส่งและตรวจสอบเรือสปีดโบ๊ทบริเวณโป๊ะเทียบเรือพัทยาใต้ และประชาสัมพันธ์ผู้ประกอบการเรือ หรือผู้ควบคุมเรือ ต้องพกใบอนุญาตใช้เรือและประกาศนียบัตรผู้ทําการในเรือมากับเรือทุกครั้ง ใบประกาศนียบัตรที่ถืออยู่ต้องไม่หมดอายุและถูกต้องตามกฏหมาย พร้อมกําชับ ห้ามนําเรือที่แจ้งงดใช้เรือหรือเรือที่ใบอนุญาตสิ้นอายุ ลงมาใช้งานเป็นอันขาด โดยการตรวจสอบครั้งนี้ “ ไม่พบผู้ฝ่าฝืนการกระทําความผิด “ พร้อมนี้ได้ตรวจสอบวิทยุสื่อสารประจําเรือโดยสารขนาดใหญ่ ตรวจพบอุปกรณ์แต่ไม่ทําการเปิดใช้งาน จึงเรียกนายเรือเข้ามารับทราบความสําคัญของวิทยุสื่อสารและต้องปฏิบัติตามอย่างเคร่งครัด เพื่อความปลอดภัยของผู้โดยสารและนายเรือรวมทั้งลูกเรือทุกคน
ทั้งนี้ ได้ประชาสัมพันธ์และเน้นย้ําเจ้าของเรือหรือผู้ควบคุมเรือบรรทุกคนโดยสาร ก่อนออกจากท่าเทียบเรือ ผู้ควบคุมเรือและคนเรือต้องขอความร่วมมือจากผู้โดยสารให้ทําการสวมใส่เสื้อชูชีพทุกคน หากนายเรือไม่ปฏิบัติตาม ห้ามเรือออกอย่างเด็ดขาดเพื่อความปลอดภัยของผู้โดยสารและเพื่อให้ถูกต้องตามข้อบังคับของกรมเจ้าท่า หากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ สนับสนุน “ลิ้นจี่นครพนม1 (นพ.1)” เป็นสินค้า GI ควบคุมคุณภาพตามมาตรฐาน GAP ปี 2565 สร้างผลผลิตได้ 169 ตัน สร้างมูลค่าได้กว่า 13.5 ล้านบาท
วันเสาร์ที่ 13 พฤษภาคม 2566
13/05/2566
โฆษกรัฐบาล เผย นายกฯ สนับสนุน “ลิ้นจี่นครพนม1 (นพ.1)” เป็นสินค้า GI ควบคุมคุณภาพตามมาตรฐาน GAP ปี 2565 สร้างผลผลิตได้ 169 ตัน สร้างมูลค่าได้กว่า 13.5 ล้านบาท
โฆษกรัฐบาล เผย นายกฯ สนับสนุน “ลิ้นจี่นครพนม1 (นพ.1)” เป็นสินค้า GI ควบคุมคุณภาพตามมาตรฐาน GAP ปี 2565 สร้างผลผลิตได้ 169 ตัน สร้างมูลค่าได้กว่า 13.5 ล้านบาท
วันที่ 13 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการผลิตลิ้นจี่พันธุ์นครพนม1 (นพ.1) สินค้า GI ของจังหวัดนครพนม พร้อมชื่นชมการทํางานของหน่วยงานที่เกี่ยวข้องถึงการขับเคลื่อนองค์ความรู้การผลิตลิ้นจี่คุณภาพให้ได้ตามมาตรฐานสินค้าเกษตรปลอดภัย (GAP) สร้างโอกาสทางการค้าของไทยให้เติบโตสู่ตลาดโลก
โฆษกประจําสํานักนายกรัฐมนตรี กล่าวว่า กรมวิชาการเกษตร กระทรวงเกษตรเเละสหกรณ์ เปิดเผยว่า ลิ้นจี่พันธุ์นครพนม1 (นพ.1) ถือเป็นพืชเศรษฐกิจที่สําคัญของจังหวัดนครพนม ซึ่งมีการศึกษาวิจัยเพื่อพัฒนาการผลิตอย่างต่อเนื่อง มีลักษณะเฉพาะคือ มีขนาดผลใหญ่ รสชาติหวานอมเปรี้ยว ไม่มีรสฝาดเนื้อหนา เป็นลิ้นจี่กลุ่มพันธุ์เบา ปัจจุบันจังหวัดนครพนมมีพื้นที่ปลูกกว่า 2,969 ไร่ มีผลผลิตรวม 1,500 ตันต่อปี โดยกรมวิชาการเกษตร ได้ขับเคลื่อนการทํางานแบบบูรณาการในพื้นที่ จัดทํามาตรฐานลิ้นจี่พันธุ์นครพนม1 ด้วยการแบ่งเป็น 3 ชั้นคุณภาพ ได้แก่
- ชั้นพิเศษ (AA) สีผิวผลแดงสม่ําเสมอไม่มีสีเขียวปน จํานวนผลน้อยกว่า 35 ผลต่อกิโลกรัม ขนาดเส้นผ่านศูนย์กลางผลไม่น้อยกว่า 38 มิลลิเมตร
- ชั้นหนึ่ง (A) ตําหนิผิวโดยรวมต่อผลต้องมีพื้นที่ไม่เกิน 0.25 ตารางเซนติเมตร สีผิวผลแดงสม่ําเสมอไม่มีสีเขียวปน จํานวนผล 35-40 ผลต่อกิโลกรัม ขนาดเส้นผ่านศูนย์กลางผลไม่น้อยกว่า 30 มิลลิเมตร
- ชั้นสอง (B) ชั้นสอง ตําหนิผิวโดยรวมต่อผลต้องมีพื้นที่ไม่เกิน 0.5 ตารางเซนติเมตร สีผิวผลแดงสม่ําเสมอไม่มีสีเขียวปน จํานวนผล 35-45 ผล/กิโลกรัม ขนาดเส้นผ่านศูนย์กลางผลไม่น้อยกว่า 30 มิลลิเมตร
ซึ่งแหล่งผลิตลิ้นจี่พันธุ์นครพนม1 (นพ.1) ได้รับการรับรองมาตรฐานสินค้าเกษตรปลอดภัย (GAP) ในปี 2565 จํานวน 69 แปลง พื้นที่ 125 ไร่ ปริมาณผลผลิตประมาณ 169 ตัน มูลค่าผลผลิตประมาณ 13.5 ล้านบาท และมีการรวมกลุ่มตามระบบส่งเสริมเกษตรแบบแปลงใหญ่ ได้เป็นสินค้า GI ตัวแรกของจังหวัดนครพนม ตั้งแต่ปี 2556 (ปัจจุบันมีสินค้า GI ของจังหวัดนครพนมทั้งหมด 2 ชนิด คือ ลิ้นจี่นครพนม และสับปะรดท่าอุเทน) นอกจากนี้ มีการพัฒนาโมเดลนครพนม 1 ไร่ 3 แสนบาท ประยุกต์การทําการเกษตรสวนลิ้นจี่แบบผสมผสาน ควบคู่กับการปลูกพืช และ การเลี้ยงผึ้งเสริมรายได้ สร้างรายได้ประมาณ 30,000 บาทต่อไร่ต่อปี
“นายกรัฐมนตรีขอบคุณหน่วยงานที่เกี่ยวข้องที่ได้ร่วมกันพัฒนาศักยภาพสินค้าไทยตามมาตรฐานสากลอย่างต่อเนื่อง โดยเฉพาะการส่งเสริมสินค้า GI เพิ่มมูลค่าให้กับผลผลิตทางการเกษตรของไทย ช่วยสร้างความเชื่อมั่นแก่ผู้บริโภค นายกรัฐมนตรีเชื่อมั่นในเอกลักษณ์และคุณภาพสินค้าไทย สามารถต่อยอด และพัฒนาได้อีกมาก พร้อมชื่นชมการขับเคลื่อนองค์ความรู้เพื่อผลิตลิ้นจี่คุณภาพให้ได้ตามมาตรฐานสินค้าเกษตรปลอดภัย (GAP) เพิ่มมูลค่าทางการตลาด สร้างรายได้เข้าสู่ชุมชนท้องถิ่น และสร้างโอกาสทางการค้าของไทยให้เติบโตสู่ตลาดโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-อธิบดีบุปผา ส่งรองอธิบดี ติดตามการดำเนินงานความร่วมมือภาคเอกชน พัฒนาแรงงานช่างเครื่องปรับอากาศ 3 จังหวัดตะวันออก
วันเสาร์ที่ 13 พฤษภาคม 2566
อธิบดีบุปผา ส่งรองอธิบดี ติดตามการดําเนินงานความร่วมมือภาคเอกชน พัฒนาแรงงานช่างเครื่องปรับอากาศ 3 จังหวัดตะวันออก
อธิบดีบุปผา มอบรองอธิบดีลงพื้นที่ 3 จังหวัด ชลบุรี จันทบุรี ตราด ติดตามผลการดําเนินงานตามบันทึกข้อตกลงความร่วมมือว่าด้วยการพัฒนาฝีมือแรงงานช่างเครื่องปรับอากาศร่วมกับบริษัท ไทยซัมซุง อิเลคโทรนิคส์ จํากัด
รัฐบาลไทย-ข่าวทำเนียบรัฐบาล-Thai economy in Q1/2023 improves mainly thanks to increase of foreign and Thai tourists
วันจันทร์ที่ 22 พฤษภาคม 2566
22/05/2566
Thai economy in Q1/2023 improves mainly thanks to increase of foreign and Thai tourists
Thai economy in Q1/2023 improves mainly thanks to increase of foreign and Thai tourists
May 22, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s effort to implement economic policies through various schemes and measures, which include tourism promotion. According to the report of the Bank of Thailand, Thai economy in the first quarter of 2023 fares better than the previous quarter thanks to the improvement in both foreign and Thai tourists which bolstered services and private consumption. The first quarter of 2023 also saw an export increase which is in line with manufacturing production and private investment. Public spending expanded from both current and capital expenditures by the Government, whereas investment expenditures of state-owned enterprises contracted from the same period last year. With regard to economic stability, headline and core inflation decreased mainly due to the high base effect from last year. Labor market continues to improve in line with the economic recovery. The current account recorded higher surplus due to an increase in tourism revenue, while surplus in the trade balance remains close to the previous quarter.
The Government Spokesperson reiterated that tourism has become key driving force for Thai economic recovery since the 2nd half of 2022 when the COVID-19 outbreak subsided and various countries including Thailand gradually lifted international travel restrictions. The Bank of Thailand reported that Thai tourism is heading towards pre-COVID levels of 40 million foreign tourists and tourism income of 1.9 trillion baht (11% of GDP). This is reflected in demand-side indicators such as foreign tourist arrivals in March 2023 of approximately71,000 persons per day (63% of 2019) as well as supply-side indicators such as seat capacity of international flights to Thailand and hotel reservations which have continued to recover.
รัฐบาลไทย-ข่าวทำเนียบรัฐบาล-นายกรัฐมนตรีย้ำรัฐบาลรักษาการจะปฏิบัติหน้าที่ภายใต้กรอบกฎหมายให้ดีที่สุด กำชับส่วนราชการเร่งรัดการเบิกจ่ายงบที่ได้รับอนุมัติให้ได้ตามเป้า เชื่อตลาดเงินตลาดทุนผันผวนระยะสั้น
วันจันทร์ที่ 22 พฤษภาคม 2566
22/05/2566
นายกรัฐมนตรีย้ํารัฐบาลรักษาการจะปฏิบัติหน้าที่ภายใต้กรอบกฎหมายให้ดีที่สุด กําชับส่วนราชการเร่งรัดการเบิกจ่ายงบที่ได้รับอนุมัติให้ได้ตามเป้า เชื่อตลาดเงินตลาดทุนผันผวนระยะสั้น
นายกรัฐมนตรีย้ํารัฐบาลรักษาการจะปฏิบัติหน้าที่ภายใต้กรอบกฎหมายให้ดีที่สุด กําชับส่วนราชการเร่งรัดการเบิกจ่ายงบที่ได้รับอนุมัติให้ได้ตามเป้า เชื่อตลาดเงินตลาดทุนผันผวนระยะสั้น แต่เศรษฐกิจจริงการท่องเที่ยวฟื้นตัวแรง ลงทุนเอกชนเดินหน้าต่อไม่ต้องรอรัฐบาล
วันนี้ (22 พ.ค. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานเกี่ยวกับสถานการณ์ตลาดเงิน ตลาดทุนในประเทศในช่วงสัปดาห์ที่ผ่านมา ที่มีความผันผวนจากผลกระทบของภาวะตลาดต่างประเทศ ประกอบกับในประเทศก็อยู่ในช่วงการจัดตั้งรัฐบาลใหม่
นายกรัฐมนตรีมองว่าความผันผวนในตลาดเงิน ตลาดทุนในระยะนี้จะเป็นภาวะที่เกิดขึ้นเพียงระยะสั้น อยากให้นักลงทุนมองประเทศไทยจากศักยภาพที่แท้จริง ซึ่งปัจจุบันพื้นฐานเศรษฐกิจไทยมีความแข็งแกร่ง มีภูมิประเทศที่เอื้อต่อการลงทุนเพื่อผลิตสินค้าส่งออกไปยังประเทศในอาเซียน และทั่วโลก ขณะที่สํานักงานบีโอไอ สํานักงานอีอีซี ก็มีมาตรการส่งเสริมและดึงดูดการลงทุนที่จูงใจอย่างมาก
“แม้ระยะสั้นตลาดเงิน ตลาดทุนจะเกิดความผันผวนบ้าง แต่นายกรัฐมนตรียังมั่นใจในพื้นฐานเศรษฐกิจไทยที่แข็งแกร่ง ขณะที่ภาคเศรษฐกิจจริงอย่างการท่องเที่ยวตอนนี้ก็ฟื้นตัวดีมาก การลงทุนเอกชนเองมาตรการส่งเสริมต่างๆ จากทั้งบีโอไอและอีอีซีก็พร้อม เดินหน้าลงทุนได้ทันทีไม่ต้องรอว่าจะเป็นรัฐบาลไหน ซึ่งความขัดแย้งทางภูมิรัฐศาสตร์ระหว่างประเทศกําลังบีบให้นักลงทุนหาพื้นที่ลงทุนใหม่ๆ และไทยก็เป็นหนึ่งในประเทศจุดหมายปลายทางที่นักลงทุนจากทั่วโลกให้ความสนใจเลือกลงทุน” น.ส.ไตรศุลี กล่าว
น.ส.ไตรศุลี กล่าวว่า นายกรัฐมนตรีเน้นย้ําว่ารัฐบาลรักษาการชุดปัจจุบันจะปฏิบัติหน้าที่ภายใต้กรอบของกฎหมายให้ดีที่สุด โดยเฉพาะการดําเนินการเพื่อให้เกิดความเชื่อมั่นของทั้งประชาชนและนักลงทุน โดยนายกรัฐมนตรีได้กําชับส่วนราชการ หน่วยรับงบประมาณทุกแห่งให้เร่งรัดเบิกจ่ายงบประมาณประจําปี 2566 ที่ได้รับอนุมัติไปแล้ว ให้เป็นไปตามเป้าหมายที่เฉลี่ยร้อยละ 93 โดยสํานักงบประมาณและกรมบัญชีกลางก็ได้มีการติดตามการเบิกจ่ายอย่างใกล้ชิด ให้หน่วยงานดําเนินการตามมาตรการเร่งรัดที่เคยผ่านการเห็นชอบของคณะรัฐมนตรี(ครม.) อย่างเคร่งครัด
รายงานของกรมบัญชีกลางระบุว่า ณ วันที่ 12 พ.ค. 66 งบประมาณรายจ่ายประจําปี 66 วงเงิน 3.18 ล้านล้านบาท ส่วนราชการและหน่วยงานที่ได้รับการจัดสรรงบประมาณ ได้เบิกจ่ายรวมแล้ว 1.96 ล้านล้านบาท หรือคิดเป็นร้อย 61.62 และเมื่อรวมกับเงินกันไว้เหลื่อมปีด้วย การเบิกจ่ายโดยรวมอยู่ที่ 2.08 ล้านล้านบาท หรือร้อยละ 61.63 ของวงเงินทั้งหมด 3.37 ล้านล้านบาท (เงินกันไว้เหลื่อมปีสําหรับเบิกจ่ายในปีงบฯ 66 มีทั้งสิ้น 1.9 แสนล้านบาท)
รัฐบาลไทย-ข่าวทำเนียบรัฐบาล-กรมศุลกากรจัดพิธีอัญเชิญพระบรมรูปพระบาทสมเด็จพระจุลจอมเกล้าเจ้าอยู่หัว รัชกาลที่ 5 ประดิษฐานบนแท่นฐานพระบรมราชานุสาวรีย์ ณ กรมศุลกากร
วันจันทร์ที่ 22 พฤษภาคม 2566
22/05/2566
กรมศุลกากรจัดพิธีอัญเชิญพระบรมรูปพระบาทสมเด็จพระจุลจอมเกล้าเจ้าอยู่หัว รัชกาลที่ 5 ประดิษฐานบนแท่นฐานพระบรมราชานุสาวรีย์ ณ กรมศุลกากร
สมเด็จพระพุทธพจนวชิรมุนี เจ้าอาวาสวัดเครือวัลย์วรวิหาร เป็นประธานฝ่ายสงฆ์ และอธิบดีกรมศุลกากร เป็นประธานฝ่ายฆราวาส ในพิธีอัญเชิญพระบรมรูปพระบาทสมเด็จพระจุลจอมเกล้าเจ้าอยู่หัว รัชกาลที่ 5 ประดิษฐานบนแท่นฐานพระบรมราชานุสาวรีย์ ณ กรมศุลกากร คลองเตย
วันนี้ (วันอาทิตย์ที่ 21 พฤษภาคม 2566) เวลา 11.29 น. สมเด็จพระพุทธพจนวชิรมุนี เจ้าอาวาสวัดเครือวัลย์วรวิหาร เป็นประธานฝ่ายสงฆ์ และนายพชร อนันตศิลป์ อธิบดีกรมศุลกากร เป็นประธานฝ่ายฆราวาส ในพิธีอัญเชิญพระบรมรูปพระบาทสมเด็จพระจุลจอมเกล้าเจ้าอยู่หัว รัชกาลที่ 5 ประดิษฐานบนแท่นฐานพระบรมราชานุสาวรีย์ ร่วมด้วยคณะผู้บริหาร เจ้าหน้าที่กรมศุลกากร และแขกผู้มีเกียรติเข้าร่วมพิธีฯ ณ กรมศุลกากร คลองเตย
นายพชร อนันตศิลป์ อธิบดีกรมศุลกากร เปิดเผยว่า กรมศุลกากร เป็นหน่วยงานที่ตั้งขึ้นในสมัยพระบาทสมเด็จพระจุลจอมเกล้าเจ้าอยู่หัวทรงครองราชย์ พระองค์ได้มีพระบรมราชโองการโปรดเกล้าฯ ให้รวมการภาษีขาเข้า 100 ชัก 3 กับการภาษีขาออกเบ็ดเสร็จ เข้าด้วยกัน และตั้งเป็นกรมศุลกากรเพื่อทําหน้าที่จัดเก็บภาษีขาเข้า - ขาออกเป็นรายได้ของแผ่นดิน กอปรกับตราสัญลักษณ์ของกรมศุลกากรได้ใช้รูปพระเกี้ยวหรือจุลมงกุฎ เป็นตราสัญลักษณ์มาโดยตลอด นับเป็นพระมหากรุณาธิคุณอันหาที่สุดมิได้ ที่พระองค์ท่านทรงให้กําเนิดกรมศุลกากร ซึ่งนําความเจริญรุ่งเรืองมาสู่ประเทศไทยจวบจนปัจจุบัน
กรมศุลกากร จึงก่อสร้างพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 ขึ้นที่บริเวณด้านหน้าอาคาร 1 กรมศุลกากร เพื่อน้อมเกล้าน้อมกระหม่อมถวายเป็นราชสักการะและน้อมรําลึกในพระมหากรุณาธิคุณอันยิ่งใหญ่ของพระบาทสมเด็จพระจุลจอมเกล้าเจ้าอยู่หัวและสถาบันพระมหากษัตริย์ที่มีต่อระบบการจัดเก็บภาษีอากรของประเทศไทยและกรมศุลกากร ก่อให้เกิดประโยชน์แก่ปวงชนชาวไทยสืบจนปัจจุบันและเพื่อร่วมเฉลิมพระเกียรติในวาระครบ 168 ปีหรือ 14 รอบในวันคล้ายวันพระราชสมภพของพระบาทสมเด็จพระจุลจอมเกล้าเจ้าอยู่หัว เมื่อวันที่ 23 ตุลาคม พ.ศ. 2565
สําหรับพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว ได้สร้างในพระอิริยาบถประทับเก้าอี้สูง 1.99 เมตร มีแท่นรองรับเป็นศิลาหินอ่อนสามชั้น สูงจากพื้นรวมทั้งหมดประมาณ 5.25 เมตร และกรมศุลกากรได้ทําหนังสือขออนุญาตในการจัดสร้างพระบรมราชานุสาวรีย์เป็นที่เรียบร้อยแล้ว
โดยกรมศุลกากรได้มีพิธีวางศิลาฤกษ์แท่นประดิษฐานพระบรมราชานุสาวรีย์ฯ เมื่อวันที่ 18 มิถุนายน 2565 โดยสมเด็จพระมหาวีรวงศ์ เลขานุการสมเด็จพระสังฆราช วัดราชบพิธสถิตมหาสีมารามราชวรวิหาร เป็นประธานฝ่ายสงฆ์ และนายพชร อนันตศิลป์ อธิบดีกรมศุลกากร เป็นประธานฝ่ายฆราวาส ณ บริเวณหน้าอาคาร 1 กรมศุลกากรและเมื่อวันจันทร์ที่ 12 ธันวาคม 2565 มีพิธีเททองหล่อพระบรมรูป พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5 โดยสมเด็จพระอริยวงศาคตญาณ (อมฺพรมหาเถร) สมเด็จพระสังฆราชสกลมหาสังฆปริณายก เสด็จเป็นองค์ประธานฝ่ายสงฆ์ และนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานฝ่ายฆราวาส ณ พระอุโบสถ วัดราชบพิธสถิตมหาสีมาราม ราชวรวิหาร เขตพระนคร กรุงเทพฯ
รัฐบาลไทย-ข่าวทำเนียบรัฐบาล-ข่าวดี! ยูเนสโก รับรอง “โคราชจีโอพาร์ค” เป็นดินแดน 3 มงกุฎ แห่งที่ 4 ของโลก
วันจันทร์ที่ 22 พฤษภาคม 2566
ข่าวดี! ยูเนสโก รับรอง “โคราชจีโอพาร์ค” เป็นดินแดน 3 มงกุฎ แห่งที่ 4 ของโลก
.....
เมื่อวันที่ 17 พ.ค. 66 คณะกรรมการบริหารองค์การยูเนสโก ครั้งที่ 216 มีมติรับรองให้ "โคราชจีโอพาร์ค" เป็น UNESCO Global Geopark
.
หัวใจสําคัญของจีโอพาร์ค (Geopark) หรืออุทยานธรณี คือพื้นที่ภูมิประเทศและแหล่งธรณีวิทยามีคุณค่าในระดับนานาชาติ รวมทั้งแหล่งธรรมชาติอื่น ๆ และวัฒนธรรมสําคัญ ที่สัมพันธ์กับแหล่งธรณีวิทยาและมีการบริหารจัดการแบบองค์รวม ทั้งการอนุรักษ์ ศึกษาและการพัฒนาอย่างยั่งยืน โดยชุมชนท้องถิ่นมีส่วนร่วมบริหารจากล่างสู่บน (Bottom-up) เชื่อมโยงเป็นอัตลักษณ์ของท้องถิ่น
.
ทําให้ จ.นครราชสีมา เป็น Korat The UNESCO Triple Heritage City รวม 3 แห่ง ประกอบด้วย 1. มรดกโลกป่าดงพญาเย็น เขาใหญ่ 2. พื้นที่สงวนชีวมณฑลสะแกราช 3. โคราชจีโอพาร์ค พื้นที่ลุ่มน้ําลําตะคอง ซึ่งมีภูมิประเทศเขาเควสตา (เขารูปอีโต้) และฟอสซิล 3 ยุค โดดเด่นเป็นเอกลักษณ์ (Cuesta & Fossil Land) เชื่อมโยงกับระบบนิเวศป่าเต็งรัง ป่าดิบแล้ง และวิถีชีวิตผู้คนกว่า 4,000 ปี ในพื้นที่ภูมิศาสตร์บริเวณลุ่มน้ําลําตะคองตอนกลางถึงตอนล่าง
.
ส่งผลให้ จ.นครราชสีมา เป็นเมืองที่ 4 ของโลก ต่อจาก ประเทศอิตาลี เกาหลีใต้ และจีน ที่มีดินแดนแห่ง “3 มงกุฎของยูเนสโก” ในจังหวัดเดียวกัน
.
ซึ่งการประกาศรับรองนี้ ทําให้เกิดการอนุรักษ์ทางธรณีวิทยา และก่อให้เกิดประโยชน์ในด้านเศรษฐกิจ การท่องเที่ยวในเชิงธรณีวิทยา สร้างรายได้จากการท่องเที่ยวสู่ท้องถิ่นอย่างยั่งยืน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.คลังเยี่ยมชมงานลูกค้า ธ.ก.ส. จังหวัดพัทลุง
วันจันทร์ที่ 22 พฤษภาคม 2566
22/05/2566
รมว.คลังเยี่ยมชมงานลูกค้า ธ.ก.ส. จังหวัดพัทลุง
นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) ลงพื้นที่เยี่ยมชมงานตลาดป่าไผ่สร้างสุข ณ สวนไผ่ขวัญใจ จังหวัดพัทลุง ในพื้นที่ขนาดประมาณ 17 ไร่
(วันนี้ 20 พฤษภาคม 2566) นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) ลงพื้นที่เยี่ยมชมงานตลาดป่าไผ่สร้างสุข ณ สวนไผ่ขวัญใจ จังหวัดพัทลุง ในพื้นที่ขนาดประมาณ 17 ไร่ ที่เปิดเป็นสถานที่ท่องเที่ยวสําหรับนักท่องเที่ยวให้เข้ามาเยี่ยมชมธรรมชาติและวิถีชีวิตคนพื้นเมืองพัทลุง โดยทุก ๆ วันหยุดสุดสัปดาห์สวนไผ่แห่งนี้ จะมีการจัดตลาดนัดท่ามกลางป่าไผ่ที่เปิดโอกาสให้ผู้ประกอบการมาจําหน่ายสินค้าและผลิตภัณฑ์ท้องถิ่นแก่นักท่องเที่ยว รวมถึงมีพื้นที่สําหรับพักผ่อนหย่อนใจสําหรับครอบครัว และการจัดแสดงดนตรีจากเด็ก ๆ ให้รับชมอย่างเพลิดเพลินในสวนไผ่อีกด้วย
จากนั้นเดินทางไปเยี่ยมชมงานวิสาหกิจชุมชนกระจูดวรรณี ภายใต้การนําของคุณมนัทพงศ์ เซ่งฮวด ที่สานต่อธุรกิจการสานกระจูดต่อจากรุ่นพ่อแม่ ซึ่งกระจูดเป็นของที่ระลึกที่มีชื่อเสียงของภาคใต้ โดยมีการปรับดีไซน์และพัฒนาการย้อมสีธรรมชาติให้มีความร่วมสมัย จึงได้รับรางวัลด้านดีไซน์มากมาย และส่งผลิตภัณฑ์ออกจําหน่ายได้ทั้งในและต่างประเทศ นอกจากนี้ ทางกลุ่มจึงได้ขยายธุรกิจด้านการท่องเที่ยวชุมชน โดยการเปิดกระจูดวรรณีโฮมสเตย์ แหล่งท่องเที่ยวเพื่อการเรียนรู้ ที่เปิดโอกาสให้นักท่องเที่ยวเข้ามาเยี่ยมชมและเรียนรู้ด้านหัตถกรรมกระจูด โดยมีกิจกรรมให้ร่วมสนุก ตั้งแต่การนั่งเรือไปเก็บกระจูดและสานกระจูด จนไปสู่การสาธิตการทํากระเป๋ากระจูดที่มีเอกลักษณ์เฉพาะตัว ให้นักท่องเที่ยวเป็นของที่ระลึกและนําไปใช้งานได้จริงอีกด้วย
ทั้งนี้ ธ.ก.ส. ได้ให้การสนับสนุนผ่านการเติมองค์ความรู้และเงินทุนผ่านสินเชื่อธุรกิจชุมชนสร้างไทยให้สวนไผ่ขวัญใจและวิสาหกิจชุมชนกระจูดวรรณี ให้สามารถต่อยอดธุรกิจและเติบโตได้อย่างเข้มแข็ง อันนําไปสู่การยกระดับธุรกิจชุมชนและสร้างรายได้ให้กับเกษตรกรอย่างยั่งยืน โดยมีนายนรินทร์ สมสะอาด ผู้ช่วยผู้จัดการ ธ.ก.ส. คณะผู้บริหารและพนักงานในพื้นที่ให้การต้อนรับ
รัฐบาลไทย-ข่าวทำเนียบรัฐบาล-ปลัด ทส. มอบนโยบายอุทยานแห่งชาติในพื้นที่ภาคอีสาน ย้ำ ยึดกฎหมาย สร้างความเข้าใจกับประชาชนในการปกป้องทรัพยากรร่วมกัน
วันจันทร์ที่ 22 พฤษภาคม 2566
ปลัด ทส. มอบนโยบายอุทยานแห่งชาติในพื้นที่ภาคอีสาน ย้ํา ยึดกฎหมาย สร้างความเข้าใจกับประชาชนในการปกป้องทรัพยากรร่วมกัน
ปลัด ทส. มอบนโยบายอุทยานแห่งชาติในพื้นที่ภาคอีสาน ย้ํา ยึดกฎหมาย สร้างความเข้าใจกับประชาชนในการปกป้องทรัพยากรร่วมกัน
ปลัด ทส. มอบนโยบายอุทยานแห่งชาติในพื้นที่ภาคอีสาน ย้ํา ยึดกฎหมาย สร้างความเข้าใจกับประชาชนในการปกป้องทรัพยากรร่วมกัน
วันที่ 21 พฤษภาคม 2566 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดการฝึกอบรมโครงการประชุมเชิงปฏิบัติการ เพื่อขับเคลื่อนการบริหารจัดการอุทยานแห่งชาติ เพื่อให้เป็นไปตามบทบัญญัติมาตรา 22 มาตรา 23 มาตรา 33 มาตรา 64 และมาตรา 65 แห่งพระราชบัญญัติอุทยานแห่งชาติ พ.ศ. 2562 รุ่นที่ 2 และมอบนโยบายแนวทางการปฎิบัติงานแก่ ผู้อํานวยการสํานักอุทยานแห่งชาติ ผู้อํานวยการสํานักบริหารพื้นที่อนุรักษ์ที่ 7 8 9 และ 10 ผู้อํานวยการส่วน หัวหน้าอุทยานแห่งชาติ หัวหน้าวนอุทยาน หัวหน้าศูนย์ และเจ้าหน้าที่ที่ปฏิบัติงานตามภารกิจ รวมจํานวน 161 คน โดยมี นายพิชิต สมบัติมาก รองปลัดกระทรวงฯ และนายอรรถพล เจริญชันษา อธิบดีกรมทรัพยากรทางทะเลและชายฝั่ง รักษาราชการแทนอธิบดีกรมอุทยานแห่งชาติ สัตว์ป่า และพันธุ์พืช เข้าร่วมด้วย ณ ห้องประชุมออคิด บอลรูม โรงแรมพูลแมน ขอนแก่น ราชา ออคิด จังหวัดขอนแก่น
ปกท.ทส. เปิดเผยว่า ภายหลังจากที่ พ.ร.บ. อุทยานแห่งชาติ มีการปรับปรุงในปี 2562 ได้มีการออกกฎหมายลูกตามมาเกือบ 30 ฉบับ วันนี้จึงเป็นการมาประชุมหารือกันถึงการปฏิบัติงานของเจ้าหน้าที่เกี่ยวกับมาตราต่าง ๆ เพื่อให้มีความเข้าใจในบทบาทหน้าที่มากขึ้น เนื่องจากกฎหมายใหม่ที่ออกมามีทั้งในส่วนที่กระทบสิทธิ์ของพี่น้องประชาชน และการให้สิทธิ์พี่น้องประชาชนในการเข้ามาใช้ประโยชน์ในพื้นที่อุทยานฯ ทั้งนี้ ในพื้นที่ภาคอีสานเป็นพื้นที่ที่มีความอ่อนไหว โดยเฉพาะเรื่องของการบุกรุกพื้นที่ป่า เจ้าหน้าที่จึงต้องมีความเข้มงวดในการดูแลป้องกัน และทําให้ประชาชนมีความเข้าใจในเรื่องกฎหมายที่ออกมาใหม่ และเข้าใจการทํางานของเจ้าหน้าที่ให้มากขึ้น ซึ่งกฎหมายและระเบียบที่มี จะเป็นฟันเฟือง และเกาะกําบังในการทํางานให้เรา จึงขอให้ทุกคนยึดมั่นในระเบียบและข้อกฎหมาย เพื่อปกป้องทรัพยากรทางธรรมชาติและสิ่งแวดล้อมของประเทศ รวมถึงสร้างการมีส่วนร่วมของภาคประชาชนที่จะร่วมมือกันในการปกป้องทรัพยากรด้วย
รัฐบาลไทย-ข่าวทำเนียบรัฐบาล-ขยายเวลาโครงการทดสอบวัคซีน-ศึกษาความปลอดภัยและประสิทธิภาพวัคซีนโควิด-19
วันจันทร์ที่ 22 พฤษภาคม 2566
ขยายเวลาโครงการทดสอบวัคซีน-ศึกษาความปลอดภัยและประสิทธิภาพวัคซีนโควิด-19
วันศุกร์ที่ 19 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
อนุมัติให้สถาบันวัคซีนแห่งชาติขยายเวลาโครงการจัดตั้งศูนย์ปฏิบัติการวิจัยและทดสอบวัคซีนและเภสั
ชภัณฑ์ในลิงมาร์โมเส็ท จากเดิมสิ้นสุดเดือน เม.ย.2566 เป็นสิ้นสุด 29 ธ.ค.2566
โดยโครงการนี้ดําเนินการแล้วร้อยละ 49.71 อยู่ระหว่างปรับปรุงรูปแบบการก่อสร้าง
และอนุมัติให้ขยายระยะเวลาโครงการศึกษาความปลอดภัย ความสามารถในการกระตุ้นภูมิ
และประสิทธิภาพของแคนดิเดตซับยูนิตวัคซีนสําหรับป้องกันโรคโควิด-19
ที่ใช้พืชเป็นแหล่งผลิตในมนุษย์ระยะที่ 2เอ จากเดิมสิ้นสุดเดือน มิ.ย.2566 เป็นสิ้นสุดวันที่ 29 ธ.ค.2566
เนื่องจากปัจจัยที่ไม่สามารถควบคุมได้และความซับซ้อนทางเทคนิคจําเป็นต้องใช้ระยะเวลาในการดําเนินการเ
พื่อให้วัคซีนที่ได้มีความปลอดภัยสูงสุด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​กระทรวงวัฒนธรรมร่วมกับจังหวัดภูเก็ต และเทศบาลนครภูเก็ต เปิดงานเทศกาลอาหารอร่อยเมืองภูเก็ต เมืองสร้างสรรค์แห่งวิทยาการอาหาร ณ จังหวัดภูเก็ต
วันจันทร์ที่ 22 พฤษภาคม 2566
​กระทรวงวัฒนธรรมร่วมกับจังหวัดภูเก็ต และเทศบาลนครภูเก็ต เปิดงานเทศกาลอาหารอร่อยเมืองภูเก็ต เมืองสร้างสรรค์แห่งวิทยาการอาหาร ณ จังหวัดภูเก็ต
​กระทรวงวัฒนธรรมร่วมกับจังหวัดภูเก็ต และเทศบาลนครภูเก็ต เปิดงานเทศกาลอาหารอร่อยเมืองภูเก็ต เมืองสร้างสรรค์แห่งวิทยาการอาหาร ณ จังหวัดภูเก็ต
กระทรวงวัฒนธรรมร่วมกับจังหวัดภูเก็ต และเทศบาลนครภูเก็ต เปิดงานเทศกาลอาหารอร่อยเมืองภูเก็ต เมืองสร้างสรรค์แห่งวิทยาการอาหาร ณ จังหวัดภูเก็ต
เมื่อวันที่ 19 พฤษภาคม 2566 นายณรงค์ วุ่นซิ้ว ผู้ว่าราชการจังหวัดภูเก็ต นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ในฐานะผู้แทนกระทรวงวัฒนธรรม และนายสาโรจน์ อังคณาพิลาส นายกเทศมนตรีนคร ร่วมเปิดงานเทศกาลอาหารอร่อยเมืองภูเก็ต เมืองสร้างสรรค์แห่งวิทยาการอาหาร โดยมีผู้บริหาร หัวหน้าส่วนราชการจังหวัด ประชาชน และนักท่องเที่ยวจํานวนมากเข้าร่วม ณ สวนสาธารณะเฉลิมพระเกียรติ ร.๑๐ (สะพานหิน) อําเภอเมืองภูเก็ต จังหวัดภูเก็ต
กิจกรรมภายในงานประกอบด้วย การแสดงศิลปวัฒนธรรม นิทรรศการจาก 10 เมืองสร้างสรรค์ด้านวิทยาอาหารทั้งในและต่างประเทศ ซุ้มสาธิตอาหาร บูธอาหารร้านค้ามากกว่า 100 บูธ การเสวนา และอีกมามาน
ทั้งนี้ งานดังกล่าวจัดขึ้นระหว่างวันที่ 19 - 27 พฤษภาคม 2566 ณ สวนสาธารณะเฉลิมพระเกียรติ ร.10 (สะพานหิน) อําเภอเมืองภูเก็ต จังหวัดภูเก็ต อีกทั้งงานเทศกาลนี้ เป็น 1 ใน 16 เทศกาลประเพณีที่กระทรวงวัฒนธรรมประกาศยกระดับสู่ระดับชาติ เป็นที่รับรู้อย่างกว้างขวาง นักท่องเที่ยวเดินทางมาเที่ยวมากขึ้น สร้างงาน สร้างรายได้ เพิ่มมูลค่าเศรษฐกิจของประเทศไทย
รัฐบาลไทย-ข่าวทำเนียบรัฐบาล-มิจฉาชีพออนไลน์ว่อน!! แอบอ้างชื่อผู้บริหารกรมบัญชีกลาง เตือนประชาชนอย่าหลงเชื่อ
วันจันทร์ที่ 22 พฤษภาคม 2566
22/05/2566
มิจฉาชีพออนไลน์ว่อน!! แอบอ้างชื่อผู้บริหารกรมบัญชีกลาง เตือนประชาชนอย่าหลงเชื่อ
กรมบัญชีกลางได้รับแจ้งจากประชาชนที่เข้าไปกู้ยืมเงินออนไลน์ผ่านแอปพลิเคชั่น โดยถูกมิจฉาชีพหลอกให้กรอกเอกสารข้อมูลส่วนบุคคลและข้อมูลทางการเงินเพื่อกู้ยืมเงินในแอปฯ ดังกล่าว
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้รับแจ้งจากประชาชนที่เข้าไปกู้ยืมเงินออนไลน์ผ่านแอปพลิเคชั่น โดยถูกมิจฉาชีพหลอกให้กรอกเอกสารข้อมูลส่วนบุคคลและข้อมูลทางการเงินเพื่อกู้ยืมเงินในแอปฯ ดังกล่าว โดยในขั้นตอนการถอนเงินจากแอปฯ มิจฉาชีพได้แจ้งผู้เสียหายว่ากรอกเลขบัญชีผิด ไม่สามารถโอนให้ได้ และขออายัดจํานวนเงินชั่วคราว และมิจฉาชีพได้จัดส่งหนังสือ เรื่อง การแก้ไขการปลดล็อคและการยกเลิกการอายัดวงเงินในระบบ ลงนามโดยผู้บริหารกรมบัญชีกลาง ให้ผู้เสียหาย นั้น
กรมบัญชีกลาง ขอชี้แจงว่า เอกสารดังกล่าวเป็นเอกสารปลอม และผู้บริหารกรมบัญชีกลางไม่มีส่วนเกี่ยวข้องใด ๆ กับการกระทําดังกล่าว ดังนั้น จึงขอเตือนให้ประชาชนอย่าหลงเชื่อ ทั้งนี้ หากมีข้อสงสัยสามารถสอบถามได้ที่ Call Center กรมบัญชีกลาง 0 2270 6400 ในวัน เวลาราชการ” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ศึกษาดูงานด้านการบริหารจัดการแหล่งท่องเที่ยวทางวัฒนธรรม และการบริหารจัดการ พิพิธภัณฑ์โบราณคดีซิมิเย่ เมืองนีซ
วันจันทร์ที่ 22 พฤษภาคม 2566
รัฐมนตรีว่าการกระทรวงวัฒนธรรม ศึกษาดูงานด้านการบริหารจัดการแหล่งท่องเที่ยวทางวัฒนธรรม และการบริหารจัดการ พิพิธภัณฑ์โบราณคดีซิมิเย่ เมืองนีซ
รัฐมนตรีว่าการกระทรวงวัฒนธรรม ศึกษาดูงานด้านการบริหารจัดการแหล่งท่องเที่ยวทางวัฒนธรรม และการบริหารจัดการ พิพิธภัณฑ์โบราณคดีซิมิเย่ เมืองนีซ
รัฐมนตรีว่าการกระทรวงวัฒนธรรม ศึกษาดูงานด้านการบริหารจัดการแหล่งท่องเที่ยวทางวัฒนธรรม และการบริหารจัดการ พิพิธภัณฑ์โบราณคดีซิมิเย่ เมืองนีซ
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม ศึกษาดูงานด้านการบริหารจัดการแหล่งท่องเที่ยวทางวัฒนธรรม และการบริหารจัดการ พิพิธภัณฑ์โบราณคดีซิมิเย่ เมืองนีซ โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม ผู้บริหาร และคณะเดินทางเข้าร่วม ณ พิพิธภัณฑ์โบราณคดีซิมิเย่ เมืองนีซ ประเทศฝรั่งเศส
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเสริมศักยภาพ พัฒนาคุณภาพและมาตรฐานสินค้าไทยอย่างต่อเนื่อง ขยายตลาดเพิ่มการส่งออกไปตะวันออกกลางให้มากขึ้นจากผลความสัมพันธ์ระหว่างไทยกับซาอุดีอาระเบีย
วันจันทร์ที่ 22 พฤษภาคม 2566
22/05/2566
โฆษกรัฐบาลเผย รัฐบาลเสริมศักยภาพ พัฒนาคุณภาพและมาตรฐานสินค้าไทยอย่างต่อเนื่อง ขยายตลาดเพิ่มการส่งออกไปตะวันออกกลางให้มากขึ้นจากผลความสัมพันธ์ระหว่างไทยกับซาอุดีอาระเบีย
โฆษกรัฐบาลเผย รัฐบาลเสริมศักยภาพ พัฒนาคุณภาพและมาตรฐานสินค้าไทยอย่างต่อเนื่อง ขยายตลาดเพิ่มการส่งออกไปตะวันออกกลางให้มากขึ้นจากผลความสัมพันธ์ระหว่างไทยกับซาอุดีอาระเบีย
วันที่ 22 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลเดินหน้าไปกับทุกภาคส่วน เสริมสร้างศักยภาพความได้เปรียบผู้ประกอบการและสินค้าไทย เพื่อให้สินค้าไทยตรงกับความต้องการของผู้บริโภค และเข้าสู่ตลาดโลกเพิ่มมากขึ้น ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับให้หน่วยงานที่เกี่ยวข้องเพิ่มขีดความสามารถในการแข่งขัน เสริมศักยภาพควบคู่ไปกับการพัฒนาและเพิ่มมูลค่าสินค้าให้มีคุณภาพและมาตรฐานอยู่เสมอ เพื่อโอกาสในการขยายโอกาสทางการตลาด
โฆษกประจําสํานักนายกรัฐมนตรี กล่าวว่า สินค้าไทยมีศักยภาพและมีประสบการณ์การค้าในตลาดโลก ซึ่งสอดรับกับโอกาสทางการส่งออกสินค้าไทยที่ขยายตัวอย่างมาก หน่วยงานที่เกี่ยวข้องได้ศึกษาโอกาสและแนวทางในการเจาะตลาดศักยภาพใหม่ๆ เพิ่มเติมอย่างต่อเนื่อง เพื่อสร้างโอกาสขยายเครือข่าย และต่อยอดทางธุรกิจ ซึ่งล่าสุดสํานักงานนโยบายและยุทธศาสตร์การค้า (สนค.) กระทรวงพาณิชย์ พบว่ามีความเป็นไปได้ของสินค้าไทย อาทิ ไก่ และเครื่องประดับ จะสามารถเข้าสู่ตลาดในภูมิภาคตะวันออกกลาง อาทิ ซาอุดีอาระเบีย ตุรกี และกาตาร์ ซึ่งเป็นกลุ่มผู้บริโภคที่มีกําลังซื้อค่อนข้างสูง และมีความต้องการนําเข้าสินค้าวัตถุดิบเพื่อนํามาผลิตและกระจายสินค้าต่อไป ได้เพิ่มมากขึ้น
โดยซาอุดีอาระเบียเป็นตลาดสําคัญที่ไทยมีโอกาสฟื้นฟูการค้าไปยังภูมิภาคตะวันออกกลาง เป็นผลจากความสําเร็จของการฟื้นฟูความสัมพันธ์ระหว่างไทยและซาอุดีอาระเบีย เมื่อครั้งนายกรัฐมนตรีเดินทางเยือนในช่วงต้นปี 2565 ที่ผ่านมา ในขณะที่ตลาดตุรกีเป็นอีกตลาดที่มีศักยภาพ เนื่องจากตุรกีถือเป็นฐานการกระจายสินค้าที่สําคัญไปยังตลาดยุโรป จึงมีความต้องการนําเข้าวัตถุดิบเพื่อผลิตและกระจายสินค้า ส่วนตลาดกาตาร์ ผู้บริโภคมีกําลังซื้อสูงและพึ่งพาการนําเข้าสินค้าจากต่างประเทศค่อนข้างมาก
“นายกรัฐมนตรีสั่งการอย่างต่อเนื่องให้ทุกหน่วยงานพิจารณา ประเมินการทํางานให้สอดคล้องกับเทรนด์ หรือแนวโน้มความนิยมสินค้าในตลาดโลกที่มีการปรับเปลี่ยนอยู่เสมอ ทําให้อุปสงค์สินค้าต้องปรับตัว ซึ่งรัฐบาลไม่ได้นิ่งนอนใจ ได้วิเคราะห์ ทั้งตลาดเดิมและตลาดศักยภาพใหม่ๆ อยู่เสมอ และพร้อมร่วมประสานการทํางานกับทุกภาคส่วนเสริมสร้างศักยภาพ เพื่อให้ไทยรักษาและได้ส่วนแบ่งการตลาด ให้ตลาดโลกนําเข้าสินค้าจากไทยเพิ่มขึ้น” นายอนุชาฯ กล่าว
ทั้งนี้ สนค. ได้พัฒนาเว็บไซต์ “คิดค้า.com” เพื่อผู้ที่ต้องการข้อมูลเพิ่มเติม และสนใจเทรนด์และข้อมูลแนวโน้มสินค้าไทยในตลาดอื่น ๆ รวมทั้งใช้เป็นศูนย์รวมข้อมูลเศรษฐกิจการค้าเชิงลึกที่สําคัญของประเทศ สามารถสามารถดูได้ที่ https://bit.ly/GD-country-demand
รัฐบาลไทย-ข่าวทำเนียบรัฐบาล-ดีอีเอส หารือกระทรวงการต่างประเทศ เชื่อมโยงดิจิทัลและร่วมมือพัฒนาดิจิทัลในลุ่มน้ำโขง
วันจันทร์ที่ 22 พฤษภาคม 2566
ดีอีเอส หารือกระทรวงการต่างประเทศ เชื่อมโยงดิจิทัลและร่วมมือพัฒนาดิจิทัลในลุ่มน้ําโขง
ดีอีเอส หารือกระทรวงการต่างประเทศ เชื่อมโยงดิจิทัลและร่วมมือพัฒนาดิจิทัลในลุ่มน้ําโขง
วันนี้ (22 พฤษภาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมและร่วมหารือกับกระทรวงการต่างประเทศ ในการเชื่อมโยงดิจิทัลและการส่งเสริมความร่วมมือด้านการพัฒนาดิจิทัลในอนุภูมิภาคลุ่มน้ําโขง โดยมี ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม และเจ้าหน้าที่ที่เกี่ยวข้อง เข้าร่วม ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-กรมเจ้าท่า ปักหมุดปีงบประมาณ 2566 จัดทำแผนที่ร่องน้ำ ยกระดับขนส่งทางน้ำเพิ่มขีดการแข่งขันประเทศ
วันจันทร์ที่ 22 พฤษภาคม 2566
กรมเจ้าท่า ปักหมุดปีงบประมาณ 2566 จัดทําแผนที่ร่องน้ํา ยกระดับขนส่งทางน้ําเพิ่มขีดการแข่งขันประเทศ
...
กรมเจ้าท่า ปักหมุดปีงบประมาณ 2566จัดทําแผนที่ร่องน้ํา ยกระดับขนส่งทางน้ําเพิ่มขีดการแข่งขันประเทศ
กรมเจ้าท่า กระทรวงคมนาคม ปักหมุดปีงบประมาณ 2566 สานต่อการสํารวจและจัดทําแผนที่ร่องน้ําแบบบูรณาการ เพื่อสนับสนุนแผนพัฒนาโครงสร้างพื้นฐานทางน้ําในการสร้างขีดความสามารถการแข่งขันให้ผู้ประกอบการไทย หวังเชื่อมโยงโลกการค้าระดับภูมิภาค พร้อมกระตุ้นเศรษฐกิจมหาภาคอย่างยั่งยืน
กรมเจ้าท่า โดยกองสํารวจและแผนที่ดําเนินการเกี่ยวกับการสํารวจและสร้างแผนที่ร่องน้ําภายในประเทศ และร่องน้ําชายฝั่งทะเล เพื่อใช้ประโยชน์ในการบํารุงรักษาร่องน้ําให้เป็นไปตามมาตรฐานที่ดี สอดรับกับระดับสากล ส่งเสริมการคมนาคมทางน้ําที่เชื่อมโยงการขนส่งแบบไร้รอยต่อ ซึ่งจะมีส่วนสําคัญต่อการเพิ่มขีดแข่งขันของประเทศ
ประเทศไทยถือว่าเป็นประตูแห่งการค้าและการลงทุน การขนส่งหรือระบบโลจิสติกส์ที่เชื่อมโยงกับระบบขนส่งอื่นๆ ทั้งทางบก ทางน้ํา และทางอากาศ เข้าด้วยกันซึ่งถือเป็นจุดแข็งของประเทศไทยที่จะเชื่อมต่อกับประเทศเพื่อนบ้าน การจัดทําแผนที่ให้ทันสมัย และนํามาใช้เพื่อการดูแล รักษาร่องน้ําทางเรือเดิน แม่น้ํา ลําคลอง ทะเล ตลอดจนการควบคุมตรวจตราความปลอดภัย ดูแลการคมนาคมและขนส่งทางน้ําทั่วทั้งประเทศให้มีประสิทธิภาพในด้านคมนาคมและการขนส่งทางน้ําก็จะสร้างความสามารถให้กับเอกชนและการค้าของไทย รวมไปถึงการท่องเที่ยวเพื่อขับเคลื่อนเศรษฐกิจแบบยั่งยืน
ทั้งนี้ ที่ผ่านมากรมเจ้าท่าได้ให้ความสําคัญกับการพัฒนาโครงสร้างพื้นฐานอย่างบูรณาการ ในการสํารวจและสร้างแผนที่ร่องน้ําภายในประเทศ และร่องน้ําชายฝั่งทะเล รวมถึง การจัดเก็บ และการใช้ประโยชน์ข้อมูลเกี่ยวกับสภาพร่องน้ํา และสิ่งล่วงล้ําลําน้ําผ่านโครงการต่างๆ อาทิ โครงการจ้างเหมาสํารวจจัดทําแผนที่ภูมิประเทศและความลึกพื้นท้องน้ํา เพื่อสนับสนุนการวางแผนพัฒนาโครงการพื้นฐานทางน้ํา โครงการจ้างที่ปรึกษาสํารวจ จัดทําแผนที่และรายละเอียดของสิ่งล่วงล้ําลําน้ําทั่วประเทศ บริเวณแม่น้ํา และเกาะภายในประเทศ , งานสํารวจวางหมุดหลักฐานแผนที่ถาวร ร่องน้ําภายในประเทศ รองรับการดําเนินงานจ้างสํารวจจัดทําแผนที่ภูมิประเทศ และความลึกท้องน้ํา เพื่อสนับสนุนแผนพัฒนาโครงสร้างพื้นฐานทางน้ํา อาทิ แม่น้ําแม่กลอง บริเวณ จังหวัดสมุทรสงคราม จังหวัดราชบุรี และ จังหวัดกาญจนบุรี ระยะทางรวม 138 กิโลเมตร เป็นต้น
สําหรับโครงการต่างๆ ที่กล่าวมา ถือเป็นโครงการที่จะเร่งดําเนินการภายในปีงบประมาณ 2566 โดยมุ่งเน้นการใช้นวัตกรรมและเทคโนโลยีสมัยใหม่มาประยุกต์ใช้เพื่อที่จะยกระดับประสิทธิภาพอํานวยความสะดวกต่อการเดินเรือในน่านน้ําไทยในการสร้างความปลอดภัยสูงสุดรวมถึงเพิ่มศักยภาพการขนส่งกองเรือไทยด้วยมาตรฐานการให้บริการที่ดีในระดับสากล
รัฐบาลไทย-ข่าวทำเนียบรัฐบาล-สธ. ทำหนังสือถึงสำนักงบฯ ยื่น 3 แนวทางสนับสนุนงบกลางจ่ายค่าเสี่ยงภัยโควิด
วันจันทร์ที่ 22 พฤษภาคม 2566
สธ. ทําหนังสือถึงสํานักงบฯ ยื่น 3 แนวทางสนับสนุนงบกลางจ่ายค่าเสี่ยงภัยโควิด
รองปลัดกระทรวงสาธารณสุข เผย ทําหนังสือถึงสํานักงบประมาณ แจงรายละเอียดขอสนับสนุนงบกลางเป็นค่าเสี่ยงภัยโควิดใน 3 แนวทาง คือ จ่ายตั้งแต่กรกฎาคม 2564 - กันยายน 2565 รวม 6,745 ล้านบาท,จ่ายถึงมิถุนายน 2565 รวม 3,180 ล้านบาท
รองปลัดกระทรวงสาธารณสุข เผย ทําหนังสือถึงสํานักงบประมาณ แจงรายละเอียดขอสนับสนุนงบกลางเป็นค่าเสี่ยงภัยโควิดใน 3 แนวทาง คือ จ่ายตั้งแต่กรกฎาคม 2564 - กันยายน 2565 รวม 6,745 ล้านบาท,จ่ายถึงมิถุนายน 2565 รวม 3,180 ล้านบาท และจ่ายถึงครึ่งเดือนมิถุนายน 2565 รวม 3 พันล้านบาท เพื่อให้พิจารณาก่อนเสนอ ครม.เห็นชอบต่อไป
วันนี้ (22 พฤษภาคม 2566) นพ.ทวีศิลป์ วิษณุโยธิน รองปลัดกระทรวงสาธารณสุข กล่าวถึงความคืบหน้าการขอรับการสนับสนุนค่าตอบแทนเสี่ยงภัยให้บุคลากรที่ปฏิบัติงานในช่วงโควิด 19 ว่า ที่ผ่านมากระทรวงสาธารณสุขได้มีการหารือกับสํานักงบประมาณเพื่อขอรับการสนับสนุนงบกลางกว่า 3 พันล้านบาท มาจัดสรรเป็นค่าเสี่ยงภัยโควิด 19 ให้แก่บุคลากรที่ปฏิบัติงานโควิด 19 ทั้งในสังกัดและนอกสังกัดกระทรวงสาธารณสุขทุกสายงาน แต่มีข้อติดขัดเรื่องเอกสารหลักฐานในการเบิกจ่ายของหน่วยงานนอกสังกัดกระทรวงสาธารณสุขยังไม่ครบถ้วน ล่าสุด เมื่อวันที่ 19 พฤษภาคมที่ผ่านมา กระทรวงสาธารณสุขได้ทําหนังสือถึงผู้อํานวยการสํานักงบประมาณ เรื่องรายละเอียดประกอบการขอรับการสนับสนุนงบประมาณรายจ่ายประจําปีงบประมาณ พ.ศ. 2566 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 ของกระทรวงสาธารณสุข ในการจัดสรรเป็นค่าเสี่ยงภัยลําดับแรก โดยมี 3 แนวทาง ดังนี้
1.จัดสรรให้เจ้าหน้าที่ที่ปฏิบัติงานระหว่างเดือนกรกฎาคม 2564 - กันยายน 2565 หรือถึงช่วงสิ้นสุดการประกาศให้โรคโควิด 19 เป็นภาวะฉุกเฉินด้านสาธารณสุขของประเทศไทย จํานวน 6,745,641,640.41 บาท 2.จัดสรรให้เจ้าหน้าที่ที่ปฏิบัติงานระหว่างเดือนกรกฎาคม 2564 - มิถุนายน 2565 หรือจนถึงช่วงที่ประเทศไทยประกาศเปิดประเทศในวันที่ 1 กรกฎาคม 2565 จํานวน 3,180,738,958.44 บาท และ 3.จัดสรรภายในกรอบวงเงินงบประมาณรายจ่ายงบกลาง รายการค่าใช้จ่ายในการบรรเทาแก้ไขปัญหา และเยียวยาผู้ที่ได้รับผลกระทบจากการระบาดของโรคโควิด 19 จํานวน 3 พันล้านบาท โดยให้เจ้าหน้าที่ที่ปฏิบัติงานระหว่าง กรกฎาคม 2564 - พฤษภาคม 2565 จํานวน 2,816,089,333.28 บาท และเดือนมิถุนายน 2565 เป็นระยะเวลา 15 วัน จํานวน 183,910,666.72 บาท
“ขั้นตอนต่อจากนี้ อยู่ที่สํานักงบประมาณในการพิจารณาว่าจะเห็นชอบสนับสนุนงบประมาณรายจ่ายงบกลางตามแนวทางใด และนําเสนอต่อไปยังคณะรัฐมนตรีรักษาการให้ความเห็นชอบต่อไป ซึ่งหากพิจารณาให้จ่ายภายใต้กรอบวงเงิน 3 พันล้านบาท ที่จะจ่ายได้ถึงช่วงเดือนมิถุนายน 2565 เป็นเวลา 15 วัน ในส่วนที่เหลือจนถึงเดือนกันยายน 2565 จะต้องรอรัฐบาลใหม่ จึงจะดําเนินการอีกครั้ง” นพ.ทวีศิลป์กล่าว
********************************** 22 พฤษภาคม 2566